CELEX: 62000TO0054
Language: el
Date: 2000-07-10 00:00:00
Title: Διάταξη του Πρωτοδικείου (τρίτο τμήμα) της 10ης Ιουλίου 2000. # Federación de Cofradías de Pescadores de Guipúzcoa, Federación de Cofradías de Pescadores de Vizcaya, Federación de Cofradías de Pescadores de Cantabria και λοιποί κατά Συμßούλιο της Ευρωπαϊκής Ενώσεως. # Διαδικασία ασφαλιστικών μέτρων - Αναστολή εκτελέσεως - Ποσόστωση αλιείας για τον γαύρο, χορηγηθείσα στην Πορτογαλία στα ύδατα που εμπίπτουν στην κυριαρχία της Γαλλίας - Παρέμßαση - Παραδεκτό. # Υπόθεση T-54/00 R.

Avis juridique important

|

62000B0054

Διάταξη του Πρωτοδικείου (τρίτο τμήμα) της 10ης Ιουλίου 2000.  -  Federación de Cofradías de Pescadores de Guipúzcoa, Federación de Cofradías de Pescadores de Vizcaya, Federación de Cofradías de Pescadores de Cantabria και λοιποί κατά Συμßούλιο της Ευρωπαϊκής Ενώσεως.  -  Διαδικασία ασφαλιστικών μέτρων - Αναστολή εκτελέσεως - Ποσόστωση αλιείας για τον γαύρο, χορηγηθείσα στην Πορτογαλία στα ύδατα που εμπίπτουν στην κυριαρχία της Γαλλίας - Παρέμßαση - Παραδεκτό.  -  Υπόθεση T-54/00 R.  

Συλλογή της Νομολογίας του Δικαστηρίου 2000 σελίδα II-02875

Περίληψη
Λέξεις κλειδιά

1 Διαδικασία - Παρέμβαση - Ασφαλιστικά μέτρα - Ενδιαφερόμενα πρόσωπα - Κύρια διαφορά σχετική με την ακύρωση κανονισμού που επιτρέπει στα κράτη μέλη να προβούν σε ανταλλαγές ποσοστώσεων αλιείας - Οργανισμοί τοπικής αυτοδιοικήσεως - Απαράδεκτο (Οργανισμός του Δικαστηρίου ΕΚ, άρθρα 37, εδ. 2, και 46, εδ. 1) 2 Ασφαλιστικά μέτρα - Προϋποθέσεις παραδεκτού - Παραδεκτό της κύριας προσφυγής - Δεν ασκεί επιρροή - ήΟρια (αΑρθρο 242 ΕΚ και 243 ΕΚ· Κανονισμός Διαδικασίας του Δικαστηρίου, άρθρο 104 § 1) 

Περίληψη

1 Η έννοια του συμφέροντος στην επίλυση της διαφοράς, κατά το άρθρο 37, δεύτερο εδάφιο, του Οργανισμού του Δικαστηρίου, πρέπει να νοείται ως το άμεσο και ενεστώς συμφέρον για την ευδοκίμηση των αιτημάτων. Ο κοινοτικός δικαστής εξακριβώνει, μεταξύ άλλων, αν ο αιτών την παρέμβαση θίγεται ευθέως από την προσβαλλόμενη πράξη και αν είναι βέβαιον ότι έχει συμφέρον στην επίλυση της διαφοράς. Η αίτηση παρεμβάσεως που υπέβαλε Οργανισμός Τοπικής Αυτοδιοικήσεως κράτους μέλους στο πλαίσιο διαδικασίας ασφαλιστικών μέτρων με αίτημα την αναστολή εκτελέσεως ενός κανονισμού που επιτρέπει σε δύο άλλα κράτη μέλη να προβούν σε ανταλλαγές ποσοστώσεων αλιείας και αποτελεί αντικείμενο προσφυγής ακυρώσεως πρέπει να απορριφθεί εφόσον δεν αποδείχθηκε ότι η οικονομική και η κοινωνική δομή του οργανισμού αυτού εξαρτάται ουσιωδώς από τις δραστηριότητες που εμπίπτουν στον τομέα της αλιείας. (βλ. σκέψεις 15, 17-18) 2 Μολονότι το πρόβλημα του παραδεκτού της προσφυγής ενώπιον του δικαστηρίου που εκδικάζει την ουσία της υποθέσεως δεν πρέπει, κατ' αρχήν, να εξετάζεται στο πλαίσιο της διαδικασίας των ασφαλιστικών μέτρων, διότι άλλως προδικάζεται η έκβαση της κύριας δίκης, μπορεί εντούτοις, όταν προβάλλεται ο ισχυρισμός ότι η κύρια προσφυγή με την οποία σχετίζεται η αίτηση λήψεως ασφαλιστικών μέτρων είναι προδήλως απαράδεκτη, να αποδειχθεί αναγκαία η διαπίστωση της υπάρξεως ορισμένων στοιχείων που καθιστούν δυνατό να συναχθεί εκ πρώτης όψεως το παραδεκτό μιας τέτοιας προσφυγής. (βλ. σκέψη 21)